open-index/open-wikipedia-markdown huggingface dataset:
Femhærerslaget

:*For filmen, se *

**Femhærerslaget** er et fiktivt slag som fant sted ved Ensomfjellet i boka *[[Hobbiten]]*, i en verden kalt Midgard – en fantasiverden som ble funnet på av J.R.R. Tolkien. Femhærerslaget var et slag der tusser og varger sloss mot menn, alver og dverger. Slaget skjedde ved foten av Ensomfjellet i regionen Rhovanion. Hobbiten Bilbo Lommelun, trollmannen Gandalv, Beorn, store Myrkskog-flaggermus og kjempeørnene var også med, men ble ikke regnet som en del av de fem hærene. Slaget er klimaks i den tredje Hobbit-filmen The Hobbit: The Battle of the Five Armies. 

Mange år tidligere hadde dragen Smaug ødelagt dvergenes rike Erebor, også kalt Lonely Mountain, og den velstående byen Dale. Smaug tok kontroll over fjellet, og alle dvergene som bodde i fjellet ble tvunget i eksil. I boken Hobbiten reiser Thorin Eikenskjold sammen med tolv dverger og Bilbo Lommelun ut på en farefull ferd for å gjenerobre Ensomfjellet, drepe dragen Smaug og ta tilbake skatten som dragen hadde stjålet fra dem. Kort tid før Femhærerslaget ble Langsjøby angrepet av Smaug, som hadde oppdaget dvergens hemmelige ekspedisjon, og han ville ta hevn over folket i Langsjøby for å ha hjulpet dvergene. Smaug blir drept med pil og bue, men store deler av Langsjøby ble ødelagt i prosessen. 

Skogsalvene under ledelse av kong Thranduil av Myrkskog fikk snart høre at Smaug var død, og de ville ha sin andel av skatten i Ensomfjellet. Menn fra Langsjøby som hadde overlevd dragens angrep, marsjerte sammen med skogsalvene til Ensomfjellet. Mennene fra Langsjøby ønsket kompensasjon på grunn av dragens angrep, og de mente at det var dvergenes feil at Smaug hadde angrepet dem. Men dvergene nektet å gi noe som helst til mennene og alvene. Thorin og kompani blir deretter beleiret av alvene fra Myrskog og mennene fra Langsjøby. Men Thorin hadde sendt meldinger og forklart situasjonen til sine slektninger i Jernhøene ved hjelp av en snakkende ravn. Dáin II Jernfot reiste til Erebor med over 500 tungt bevæpnede dverger. Da Dain og hans styrker ankom fjellet var alvene og mennene klare til å gå til angrep på dvergene. 

I siste øyeblikk grep trollmannen Gandalf inn mellom partene, og avslørte at samtidig som de var opptatt med å krangle seg imellom hadde tussene og vargene benyttet anledningen til å marsjere mot dem. Dvergene, alvene og mennene var enige om at orkene var hovedfienden, og problemene dem imellom ble satt på vent og de slo sammen styrkene sine mot orkene og vargene. Thorin ble dødelig såret i kampen, og hans nevøer Fili og Kili døde da de prøvde å forsvare ham. Thorin døde kort tid etter slaget, etter å ha snakket med Bilbo Lommelun en siste gang. Etter å ha beseiret tussene og orkene, delte seierherrene skatten mellom seg. Bilbo fikk en vest av Mithril-metall for å ha hjulpet dvergene gjennom så mange problemer og farer.
Småvilt

**Småvilt** er et samlebegrep som brukes for å beskrive jaktbare, mindre, ville placentale pattedyr og fugler som en gruppe, i motsenting til storvilt. Småvilt kan også defineres som *alle viltarter som ikke kommer inn under definisjonen på storvilt, unntatt [[jerv]]*.
 
I Norge omfatter begrepet dyr som er mindre enn et rådyr, en art som i seg selv regnes som storvilt. Eksempler på småvilt er rødrev, hare, kanin, mår, røyskatt, ekorn, storfugl, orrfugl og rype. I varmere strøk kan man også kalle mer eksotiske pelsdyr for småvilt.

Småvilt jaktes ofte med såkalte *småvilthunder* av støvertypen. Dette er typisk hunder med spesielt godt utviklet luktesans og gode sporingsevner.

## Se også
* Storvilt
* Pelsvilt
* Jakt

## Referanser
Mexicos føderale distrikt

**Mexicos føderale distrikt** (på spansk **Distrito Federal**), forkortet **D.F.** administreres av Mexicos føderale regjering. Offisielt befinner Mexico by seg innenfor «D.F.», men byen har vokst utover bygrensene. Distrito Federal har grense i nord, syd og vest mot delstaten México. I syd grenser den også mot delstaten Morelos. Distrito Federal er delt inn 16 «delegaciones» (administrative distrikter). Hvert administrative distrikt er igjen inndelt et variabelt antall «colonias» (bydeler). Distrito Federal har et totalt areal på 1&nbsp;485 km². De 16 distriktene i D.F. inngår også i ZMVM (Zona Metropolitana del Valle de México) sammen med 40 kommuner i delstaten México og én kommune i delstaten Hidalgo. Mexico by med forsteder befinner seg innenfor ZMVM.

De 16 distriktene i D.F. er som følger:
Hans Petter Moland

**Hans Petter Moland** (født 1955) er en norsk filmregissør. 

Han lagde sin første spillefilm, *[[Secondløitnanten]]* i 1993. Deretter fulgte *[[Kjærlighetens kjøtere]]* i 1995 og *[[Aberdeen (film)|Aberdeen]]* i 2000. Moland bidro også som regissør og fikk flere priser for den ene av kortfilmene som utgjorde *[[Folk flest bor i Kina]]* i 2002, før han gikk igang med *[[The Beautiful Country]]* i 2004. Før han gikk til filmen hadde han en lang karriere med en rekke reklamefilmer.

Hans Petter Moland vant Amandaprisen for beste norske film i 1996 med filmen *[[Kjærlighetens kjøtere]]* og mottok Aamotstatuetten i 2010. Han ble tildelt Amandakomiteens ærespris under Amandaprisen 2025.

## Filmografi
;Regi
* 1993 - *[[Secondløitnanten]]*
* 1995 - *[[Kjærlighetens kjøtere]]*
* 2000 - *[[Aberdeen (film)|Aberdeen]]*
* 2002 - *[[Folk flest bor i Kina]]*
* 2004 - *[[The Beautiful Country]]*
* 2006 - *[[Gymnaslærer Pedersen]]*
* 2010 - *[[En ganske snill mann]]*
* 2012 - *[[Når boblene brister]]*
* 2014 - *[[Kraftidioten]]*
* 2016 - *[[Flaskepost fra P (film)|Flaskepost fra P]]*
* 2019 - *Cold Pursuit*
* 2019 - *[[Ut og stjæle hester (film)|Ut og stjæle hester]]*
* 2024 - *Absolution*
;Manus
* 1993 - *[[Secondløitnanten]]*
* 1995 - *[[Kjærlighetens kjøtere]]*
* 2000 - *[[Aberdeen (film)|Aberdeen]]*
* 2006 - *[[Gymnaslærer Pedersen]]*
* 2019 - *[[Ut og stjæle hester (film)|Ut og stjæle hester]]*

## Priser og nominasjoner
* Filmen *[[Secondløitnanten]]* vant Sølvklumpen 1994 i klassen beste norske kinofilm
* Filmen *[[Kjærlighetens kjøtere]]* vant Amandaprisen 1996 i klassen beste norske kinofilm
* Arne Skouens Ærespris 2000
* Filmen *[[Aberdeen (film)|Aberdeen]]* nominert til Amandaprisen 2001 i klassen beste norske spillefilm
* Filmen *The Beautiful Country nominert* til Gullbjørn i Berlin 2004
* Kanonprisen 2004 i klassen beste regi for *[[The Beautiful Country]]*
* Filmen *[[The Beautiful Country]]* nominert til Amandaprisen 2004 i klassen årets norske kinofilm
* Filmen *Gymnaslærer Pedersen* vant prisen for beste regi i Montreal - Film du Monde  2006
* Filmen *En Ganske Snill Mann* nominert til Gullbjørn i Berlin 2010. 
* Filemen *En ganske Snill Mann* vant berliner Morgenpost Audience Award i Berlin 2010
* Aamot-statuetten 2010
* Filmkritikerprisen 2011 for *[[En ganske snill mann]]*
* Filmen *Kraftidioten* nominert til Gullbjørn i Berlin 2014
* Amandaprisen 2019 for *[[Ut og stjæle hester (film)|Ut og stjæle hester]]*
** Vant klassen i klassen beste regi
** Nominert i klassen beste filmmanus 
** Filmen vant totalt fem kategorier og ble nominert i totalt elleve kategorier
* Amandakomiteens ærespris under Amandaprisen 2025

## Referanser


## Eksterne lenker
* 
* Profil på Filmweb.no
Ann Kathrine Skjørshammer

**Ann Kathrine Skjørshammer** (tidligere Tornås) (født 1944) er norsk politiker (KrF). Hun var byråd for næring og byutvikling i Oslo 2000-2003 under etternavnet Tornås.

Skjørshammer ble vara til bystyret i 1992. Hun fikk fast plass fra 1995, og var gruppeleder for KrF i perioden 1995-99. Skjørshammer har hatt en rekke forskjellige verv i KrF gjennom over 20 år og var blant annet første vararepresentant for KrF i Oslo til Stortinget 1997-2001 og 2013-2017.

Skjørshammer er utdannet jurist og sosionom. Hun har jobbet som seksjonsleder i Bolig- og eiendomsetaten i Oslo kommune, og undervist i juridiske fag og som lærer i rettslære i videregående skole og høyskole.

Skjørshammer har vært varamedlem i Den Norske Nobelkomite. Hun har også drevet frivillig barne- og ungdomsarbeid gjennom Metodistkirken i 25 år. Hun var i mange år gift med KrF-politikeren og bistandsarbeideren Svein Tornås. 

## Referanser


## Eksterne lenker
*
Google Checkout

**Google Checkout** var en nettbetalingstjeneste levert av Google.

Tjenesten ble lansert i 2006, men kom til Norge i 2010. Tjenesten ble lagt ned i november 2013 og ble erstattet med Google Wallet.

## Referanser

## Eksterne lenker
*
Ithilien

I J.R.R. Tolkiens fiktive verden Midgard er **Ithilien** en region og et lensområde i kongeriket Gondor, og området var svært grønt og frodig.

Ithilien, eller *Måneland*, var den eneste delen av Gondor som lå på den andre siden av den store elven Anduin, plassert inn mellom elven i vest og Ephel Dúath i øst som grensen mot Mordor. Denne regionen er videre delt inn i nord- og sør Ithilien.

Det var et vakkert og fruktbart land i det andre tidevervet samt i den første delen av det tredje, da Gondor var sterkt og Mordor forlatt. Fra gammelt av var hovedbyen i dette området *Minas Ithil*, men da denne byen ble tatt av Mordor fikk den det nye navnet Minas Morgul. Etter dette flyktet størsteparten av Ithiliens innbyggere over Anduin for å unngå krig, men Gondors riksforstander holdt ennå speidere i Ithilien, for det meste med hemmelige skjulesteder som *[[Henneth Annûn]]*.

I *[[Ringenes herre]]* leder Gollum hobbitene Frodo Lommelun og Samvis Gamgod gjennom Ithilien på veien til passet Cirith Ungol inn i Mordor. Etter å ha vært vitne til kampen mellom Haradrim fra Harad og Ithiliens tropper. Like før denne kampen ble de to hobbitene funnet av Ithiliens menn, under ledelse av Faramir, sønnen av riksforstanderen Denethor II, men de får likevel lov til å fortsette da han er helt sikker på at de ikke er Saurons spioner.

I det fjerde tidevervet, ble Ithilien regjert av Prinsene av Ithilien, en slektslinje som startet med Faramir og Éowyn (Ithiliens hvite frue). Minas Morgul ble ikke gjenokkupert, og derfor styrte Faramir som Herre av Emyn Arnen.
Rockstar Games

**Rockstar Games** er en amerikansk spillutgiver grunnlagt i 1998, som er basert i New York i USA og eid av Take-Two Interactive. Dens grunnleggere er Sam Houser, Dan Houser, Terry Donovan, Jamie King og Gary Foreman. Rockstar Games har hovedkontor på Broadway i nabolaget Soho i New York. Spillprodusenten står blant annet for spillene/spillseriene *Grand Theft Auto* (1997–), *Max Payne* (2001–2012), *Manhunt* (2003–07), *Red Dead* (2004–) og *L.A. Noire*. Spesielt *GTA* og *Manhunt*-seriene har fått mye oppmerksomhet i media grunnet deres voldelige karakter. Rockstar Games' spill er også kjent for å ha store, åpne verdener der spilleren kan reise rundt fritt (kjent som «Free Roam»).

## Selskapets filosofi
Selskapets filosofi ifølge deres visepresident Dan Houser er å unngå å  lage spill i samme stil som konkurrentene, det sikter heller på å lage noe særegent. Rockstar har derfor unnlatt å skape spill innen first-person shooter-stilen.

## Undergrener
Rockstar består av flere under-grener. Disse er Rockstar Leeds (2004 – nå) som er basert i Leeds i England og har blant annet skapt Grand Theft Auto: Liberty City Stories og Vice City Stories til PlayStation Portable, Rockstar Lincoln (1999 – nå) tidligere kjent som Tarantula Studios og er basert i Lincoln i England, Rockstar London (2005 – nå) som overtok utviklingen av Manhunt 2 etter nedleggingen av Rockstar Vienna, Rockstar New England  (2008 – nå) tidligere kjent som Mad Doc Software og er basert i Andover Massachusetts, Rockstar North (1999 – nå) som ble grunnlagt i 1988 som DMA Design og er kjent for GTA og Manhunt seriene, Rockstar San Diego (2003 – nå) tidligere kjent som Angel Studios og er skaper av blant annet RAGE motoren, Red Dead Revolver, Red Dead Redemption, to Midtown Madness spill og Midnight Club serien, og Rockstar Toronto (1999 – nå) tidligere kjent som Rockstar Canada og er kjent for blant annet The Warriors. Tidligere under- grener er Rockstar Vancouver som ble startet i  2002 og slått sammen med Toronto- grenen i 2012, og Rockstar Vienna som ble startet i 2003 og nedlagt i 2006.

## Referanser


## Kilder
*http://www.rockstargames.com/#/?lb=/corpinfo
*http://www.computerandvideogames.com/324054/rockstar-deliberately-avoiding-fps-genre/
*http://www.rockstarwatch.net/news/1232/Rockstar-Vancouver-merges-with-Rockstar-Toronto-and-expands/
*http://www.intelligent-artifice.com/2006/05/rockstar_vienna.html
## Eksterne lenker
*
Morannon

**Morannon** eller **Den Svarte Port** er en del av J.R.R. Tolkiens fiktive verden, og er plassert i den sørøstlige delen av Midgard.

Mordors Svarte Port var opprinnelig en port bygget av Sauron, Mordors mørke herre, for å forhindre en invasjon gjennom denne åpningen mellom de to fjellkjedene Ered Lithui og Ephel Duath som skapte Mordors nord og vest grense. Den ble antakelig bygget med kraften av den ene ringen, akkurat som Barad-dûr. Etter Saurons fall ble den en Númenoreansk garnison. Forsterket på den andre siden av *Jernkjeven*, og beskyttet fortet Durthang mot vest, ble den bygget for å holde all Mordors ondskap på innsiden, for å beskytte omverdenen fra den – og den fra omverdenen. Gjenbyggingen av Minas Ithil, den stigende månes tårn, så vel som konstruksjonen av Cirith Ungol ble også gjort med samme hensikt.

Men i etterdønningene av ættefidsen i Gondor ble vaktsomhetene i disse festningene slakket. Derfor kunne Ringskrømtene og orken nok en gang komme tilbake inn i Mordor, og etter en tid overvant de garnisonene som var utplassert der og overtok landet. Det var på denne tiden at tårnet Minas Ithil ble tatt av Nazgûl, og på den måten ble navnet forandret til Minas Morgul.

I løpet av Krigen om ringen kom vestens hærer, på omtrent 6000 menn, til den svarte porten med det ene målet for øyet å tiltrekke seg all Saurons oppmerksomhet, slik at Frodo, ringbæreren, kunne få en mulighet til å komme seg til Dommedagsberg og kaste den ene ringen ned i flammehavet. Dette greide de, og den ene ringen ble utslettet i flammene, og da dette var gjort kollapset både den Svarte porten og Tennenes Tårn.
Onega (innsjø)

**Onega** (også kalt **Onego**, russisk: Онежское озеро – *Onezjskoje ozero*, dvs. *Onezjskoje-sjøen*; karelsk: *Oniegu*, finsk: *Ääninen* eller *Äänisjärvi*) er en innsjø i Russland. 

## Geografi
Innsjøen dekker et areal på 9&nbsp;894&nbsp;km² og inneholder 280&nbsp;km³ vann. Dypeste punkt er 120&nbsp;m.  Onega er den nest største innsjøen i Europa og den 18. største i verden. 

I innsjøen er det 1&nbsp;369 øyer og holmer med et totalt areal på 250&nbsp;km². Totalt tilsigsfelt for sjøen er , og dette omfatter 58 elver som renner inn i innsjøen, hvor de største elvene er Sjuja, Suna, Vodla, Andoma og Vytegra. Utløpet er elva Svir, som var Karelens sørgrense og renner fra Onegas sørvestre bredd til Ladoga, og fortsetter som Neva til Finskebukta.  

Innsjøen er geologisk meget ung. Den oppstod, som nesten alle innsjøer i det nordlige Europa, gjennom innlandsisens gravende virksomhet i istidene. Først på slutten av siste istid ble innsjøbekkenet dannet, da breene trakk seg tilbake for cirka 15&nbsp;000 år siden.

Den største byen ved innsjøen er Petrozavodsk, hovedstaden i den autonome republikken Karelia, som ligger på vestbredden av innsjøen. Andre byer er Kondopoga og Medvezjegorsk. Republikken omslutter Onega i vest, nord og øst. I sør grenser sjøen til Leningrad oblast og Vologda oblast.

## Vannveier
Gjennom Kvitsjøkanalen har Onega forbindelse med Kvitsjøen, og gjennom Volga-Østersjøkanalen med Volga og dermed også med Det kaspiske hav og Svartehavet. Langs sørbredden av sjøen går Onegakanalen, som ble bygget på 1800-tallet som en del av Mariinsk-kanalsystemet, en forløper for Volga-Østersjøkanalen, for å unngå de stormfulle farvannene ute på Onegasjøen.

I tillegg til mange frakteskip er det også passasjertrafikk med hurtigbåter, ofte hydrofoiler, som går i rute på sjøen.

## Historie og kultur
Allerede i tidlig steinalder var Onegas bredder bebodd. Rundt hele sjøen bodde det tidligere folk som snakket språk beslektet med finsk. På Onegas strender har man funnet helleristninger. Hodeskaller fra steinalderen som er funnet på øyer i innsjøen har blitt koblet til finnenes opphav. 

De rike skogene rundt Onega ga grunnlag for en stor celluloseindustri, men dette er i dag et økologisk problem for sjøen.

UNESCO's verdensarvsted på Kizji Pogost ligger på en av øyene i øygruppen Kizji i den nordre delen av sjøen. To storslåtte 1700-talls trekirker er hovedattraksjonen på friluftsmuséet over nordrussisk trearkitektur. Om sommeren er det daglige båtforbindelser til øya fra Petrozavodsk. 

Seiling er en populær aktivitet på innsjøen. Det er en seilingklubb i Petrozavodsk. Det åpne russiske mesterskapet i seiling i cruiseryachtklassen har status som Den internasjonale Onegaregattaen i det russiske seilermijøet. Regattaen arrangeres av «Den russiske føderasjons statlige komité for fysisk kultur og sport» og av «Seilerføderasjonen for republikken Karelia».


File:МУЗЕЙ-ЗАПОВЕДНИК ДЕРЕВЯННОГО ЗОДЧЕСТВА.jpg|Trekirke på Kizji-øya i Onega.
File:Петрозаводск. Онежская набережная 01.jpg|Onega ved Petrozavodsk.
File:Breakwater on Lake Onega.JPG|Fyrlykt på molo i Onegasjøen.


## Referanser


## Eksterne lenker
*
Gustave Baheten Bahoken

**Gustave Baheten Bahoken** (født 13. juni 1979) er en kamerunsk fotballspiller. Han har tidligere spilt for Livingston i skotsk premier league og Aalesund. Bahoken har én landskamp for .

## Referanser


## Eksterne lenker
*
Staritsa

**Staritsa** (russisk: Старица) er en by i Tver oblast i Russland. Byen ligger ved Volga, 70&nbsp;km sørvest for Tver.

Byen er delt i to deler av elva: den venstre (vestlige) og største, kalt bydelen, og den høyre (østlige) Moskva-delen. 

## Historie
Byen ble grunnlagt i 1297 under navnet *Gorodok* (russisk: Городо́к – *lilleby*). I 1365 ble byen flyttet fra den høye høyrebredden til den lavere venstre siden av Volga, og fikk da navnet *Novyj Gorodok* (russisk: Но́вый Городо́к – *Nye lilleby*). 

Fra 1400-tallet har byen hatt navnet Staritsa, som er russisk for «gammelt elveleie». Navnet ble imidlertid feiltolket av heraldistene som laget Staritsas byvåpen, hvor de plasserte et bilde av en gammel nonne, som er en annen betydning av ordet «staritsa». I 1485 ble byen underlagt Storfyrstedømmet Moskva sammen med resten av Fyrstedømmet Tver.

På 1400-tallet ble fyrstedømmet styrt av Ivan III's sønn Andrej, og deretter av Andrejs sønn Vladimir. Selv om Ivan den grusomme ikke hadde noen barn, så ble Vladimir av bojarene ansett som hans eneste arving. Da tsaren mistenkte Staritsas fyrste for å stå bak et komplott mot han, ble Vladimir og hans barn tvunget til å ta gift. 

I 1775 ble Staritsa senter for en ujezd. Fra oktober 1941 til januar 1942 var byen okkupert av Tyskland.

## Demografi
Befolkningsutvikling:
:

## Økonomi og næringsliv
Hovedindustriene i Staritsa består av tekstilfabrikker, mekanisk industri og jordbruksrettet industri.

## Severdigheter
På østsiden av elva kan det lett ses spor etter en tidligere bosetning, med store voller og hauger.

På elvas venstre bredd står Maria Himmelfarts kloster, med en kalksteinskatedral fra 1530 og en spisesal fra 1570, samt flere kirker fra 1700- og 1800-tallet.

Byens Boris og Gleb-katedral er en litt kjedelig nyklassisk bygning oppført mellom 1805 og 1820. Den erstattet en av miraklene i gammel russisk arkitektur, en mangespiret katedral bygget på 1560-tallet av de samme mesterne som arbeidet på Vasilijkatedralen i Moskva. Det ble sagt at katedralene i Moskva og Staritsa var to søstre, akkurat som fyrstene i de to byene, Ivan og Vladimir, var to brødre.

### Huler
De mange gamle kalksteinsbygningene i byen er oppført av stein fra de mange (nå nedlagte) kalksteinsbruddene i området. Kalksteinsbruddene, som er fra 1700- og 1800-tallet, er berømt blant russiske speleologer. Bruddene ble laget av lokalbefolkningen, uten noen overordnet plan, så de kan være veldig kronglete og kan brukes som en mindre modell for horisontale hule-labyrinter. De største bruddene har ganger med en samlet lengde på tre til fire kilometer. Gangene er rene og tørre, noe som er uvanlig for Moskva-regionen.

Frivillige forsøker for tiden å overtale den lokale administrasjon til å se på hulene som en lokal arv, og å organisere bruken av dem. Med dagens ustrukturerte bruk blir bruddene gradvis forringet på grunn av uforsiktighet og vandalisme fra besøkende.

## Referanser


## Eksterne lenker
* 
* Russisk artikkel om Staritsa
Onega

**Onega** kan vise til:

*Onega (innsjø) – en innsjø i Russland
*Onega (elv) – ei elv i Russland
*Onega (by) – en by i Russland
Iain Pears

**Iain Pears** (født 8. august 1955 i Coventry i England) er en britisk forfatter, kunsthistoriker, journalist og kringkastingsmedarbeider.

## Liv og virke
Pears er dr.philos. i kunsthistorie fra University of Oxford. Han har arbeidet for BBC, Channel 4 og ZDF. I perioden 1982&ndash;90 var han korrespondent for Reuters i Italia, Frankrike, USA og Storbritannia.

Før 1990 hadde han bare utgitt én bok: om kunsthistorie fra 1600- til 1700-tallet, *The Discovery of Painting* (1989). Som journalist skrev han om alt fra fotballkamper til børskurser.

Til sist kombinerte han sine erfaringer, sin journalistiske og kunsthistoriske bakgrunn i boken *The Raphael Affair* (1991). Det ble den første i en rekke kriminalfortellinger lagt til kunstverden, sentrert om den britiske kunsthistorikeren og detektiven Jonathan Argyll, sammen med den italienske etterforskeren Flavia di Stefano som hans partner.

I 1997 utga Pears den historiske kriminalromanen *An Instance of the Fingerpost* (oversatt til norsk i 2000 med tittelen *Et skilt ved korsveien*), som ble en bestselger i en rekke land, og markerte hans internasjonale gjennombrudd, både som krimforfatter og skjønnlitterær forfatter. Den omfattende romanen utmerket seg med fire fortellerstemmer, og detaljert kunnskap om vitenskapens verden i England på 1600-tallet. Faktiske historiske figurer som filosofen John Locke, vitenskapsmennene Robert Boyle og Richard Lower, etterretningsmannen John Thurloe og oppfinneren Samuel Morland deltar aktivt i handlingen.

Populariteten av denne romanen bidro til salget av hans andre romaner. Hans *The Dream of Scipio* (2002), på norsk som *Scipios drøm*, vevde sammen tre fortellinger i franske Provence ved tre ulike historiske epoker; slutten av Romerriket på 400-tallet, svartedauen på 1300-tallet og den andre verdenskrigen på midten 1900-tallet.

I 2004 ble han nominert til The International IMPAC Dublin Literary Award for *The Dream of Scipio*.

## Bibliografi

### Sakprosa
* *The Discovery of Painting* (1989)

### Romaner
;Jonathan Argyll-serien
* *The Raphael Affair* (1990)
* *The Titian Committee* (1991)
* *The Bernini Bust* (1992)
* *The Last Judgement* (1993)
* *Giotto's Hand* (1994)
* *Death and Restoration* (1996)
* *The Immaculate Deception* (2000)

;Andre romaner
* *An Instance of the Fingerpost* (1998)
* *The Dream of Scipio* (2002)
* *The Portrait* (2005)
* *Stone's Fall* (2009)
* *Arcadia* (2014)

### Oversettelser til norsk

## Priser og utmerkelser
* The Martin Beck Award 1999, for *Den fjärde sanningen* (*An Instance of the Fingerpost*)

## Referanser


## Eksterne lenker
* «Det var en åpen og dynamisk tid», Iain Pears intervjuet av Børge Skråmestø, udatert
* «Intervju med Iain Pears», intervjuet av Jessika Ahlström i svensk Kulturbloggen, 22. desember 2010
Kulturhistorie

**Kulturhistorie** er tradisjonelt betegnelsen på en disiplin innen historiefaget, som beskjeftiger seg med den menneskelige kulturs historie. Dette kan være dagligdags praksis så vel som finkultur, håndverk, kunst, arkitektur, religiøse og andre åndelige forhold og immateriell kultur.

I dag brukes termen (ved norske universiteter) som samlebetegnelse på de tidligere fagene folkloristikk (folkeminneforskning) og etnologi (folkelivsgransking). Kulturvitenskap er en annen term som brukes om mer eller mindre det samme forsknings- og undervisningsfeltet, blant annet ved Universitetene i Bergen og i Tromsø.

Kulturhistorie som fag reflekterer over hvordan fortidens og nåtidens mennesker har levd sine liv og gitt mening til sin egen tilværelse. Faget jobber med materialitet og praksis, fortelling, tradisjon og ritualer. Man forsøker å forstå enkeltmennesket som kulturelt vesen, som skaper og som viderefører av mentalitet og kulturelle praksiser.

## Eksterne lenker
* 
* Om kulturhistorie på nettstedet Ariadne
* Om Kulturhistorie, studieretning ved Universitetet i Oslo
* Om faget Kulturvitenskap ved Universitetet i Bergen
* Folkekultur og elitekultur, om norsk kultur i middelalderen, artikkel hos Norgeshistorie.no
Varnhems klosterkirke

**Varnhem klosterkirke** er en klosterkirke på Varnhem kloster som det henvises til i Jan Guillou sine bøker om Arn Magnusson.

## Referanser
Åreføring

En **åreføring** er hvordan padleren «fører» padleåren i kajakk eller kano.

## Lav åreføring
Med lav åreføring menes at padleren holder åren lavt, og padler langt ute fra kajakken. Dette gjør kajakken mer stabil, men den går litt seinere. Denne åreføringen er mest vanlig blant havkajakk-padlere. I store bølger er det lurt å bruke lave åreføringer.

## Høy åreføring
Med høye åreføringer menes at padleren holder åren høyt, og padler tettere inntil kajakken. Dette gjør kajakken mer ustabil, men den går fortere. Det er mest populært blant racere. Det er ikke alltid så lurt å bruke høye åreføringer i store bølger, spesielt ikke hvis du får bølgene fra siden eller bakfra.

Altså: Jo høyere åreføringer, jo fortere går det, men mindre stabilitet. Jo lavere åreføringer, jo seinere går det, men mer stabilitet. Det blir også lettere å ta støttetak med lave åreføringer enn med høye.

## Se også
* Skrogstabilitet, herunder initialstabilitet og sluttstabilitet
*Kajakk
*Kano
*Padleåre
*Padling
Støttetak

Et **støttetak** er noe man gjør med padleåren i kajakk eller kano, hvis man er i ferd med å gå rundt. For å utføre et støttetak, tar man baksiden av åren og slår til vannoverflaten for å dytte seg opp igjen.

## Se også
*Kajakk
*Kano
*Åreføring

## Eksterne lenker
* Norges padleforbund
Evas øye

***Evas øye*** er en norsk film fra 1999 basert på en krimroman av Karin Fossum med samme tittel. Regien er av Berit Nesheim.

## Handling
Eva, en ung kvinne går tur med sin lille datter. De finner et lik i elvekanten. Eva løper bort til nærmeste telefon, men i stedet for å ringe politiet og varsle, ringer hun sin gamle syke far og spør hvordan han har det. Dermed lyver hun til datteren sin om at hun har ringt politiet. Etter hvert viser det seg at Eva er tilknyttet til det døde liket som er Egil Einarsson. Det hele starter da Eva tilfeldigvis møter sin gamle barndomsvenninne Maja Durban i en bokhandel. De blir glade for å møte hverandre igjen og går i svømmehallen. Maja forteller at hun lever av å selge kroppen sin. Hun tar imot kunder hjemme hos seg og Eva som sliter med økonomien blir oppfordret til å gjøre som Maja. Etter å ha drukket seg full lar Eva seg overtale til å prøve. Men først skal Maja vise henne hvordan hun gjør det. Eva befinner seg nå i Majas leilighet og en av horekundene til Maja kommer. Kunden vet ikke at Eva er i leiligheten og at hun hører på dem. Eva lytter etter hva som foregår på soverommet der Maja befinner seg med horekunden. Så hører Eva bråk fra soverommet og hun finner Maja drept på sengen. Kunden er forsvunnet. Eva får panikk og stikker av. Så kommer hun på noe Maja fortalte før hun døde. Maja hadde en god sum penger gjemt unna på hytta og Eva vil finne disse pengene. Da hun ankommer hytta finner hun etter mye leting pengene til Maja. Men så kommer det noen til hytta.

## Rolleliste

## Eksterne lenker
* 
* Evas øye hos Filmfront
Juan Silveira dos Santos

**Juan Silveira dos Santos** (født 1. februar 1979) er en brasiliansk tidligere fotballspiller.

Før han kom til Italia i 2007, spilte han for Bayer Leverkusen. Han spiller også på .

## Meritter
;Flamengo
* Copa Mercosur: 1999
* Campeonato Carioca: 1999, 2000, 2001
* Copa dos Campeões: 2001
;AS Roma
* Coppa Italia: 2008
;Brasil
* Copa América: 2004, 2007
* Confederations Cup: 2005, 2009

## Referanser


## Eksterne lenker
* 
*  Presentasjon på AS Romas nettsider
Raufoss kirke

**Raufoss kirke** er sognekirke for Raufoss sogn i Vestre Toten kommune og ble innviet søndag 11. juni 1939. Arkitekt var Henry Bucher. Kirken har 450 sitteplasser.

I 1970 fikk kirken seks nye glassmalerier som var tegnet av kunstneren Harald Borg for glassmester Finn Hansen A/S i Oslo.

## Bildegalleri

File:Raufoss kirke - 2012-09-30 at 15-41-33.jpg|Raufoss kirke, 2012 
File:Raufoss kirke med rimfrost på gresset.jpeg|Raufoss kirke, 2013 


## Referanser


## Eksterne lenker
* 
* Vestre Toten kirkelige fellesråd
*
Linsanger

* båndlinsang
* flekklinsang

**Linsanger** (Prionodontidae) er en liten familie med kattelignende rovpattedyr. Familien består av to arter i slekten *Prionodon*. Linsangene ligner på snikekattene, men ifølge nyere fylogenetiske analyser tilhører disse artene en søstergruppe til kattedyrene. Derfor ble linsangene plassert i en egen familie. Tidligere var de klassifisert sammen med snikekattene.

## Beskrivelse
Linsangene er nattaktive og meget dyktige klatrere. De jakter øgler, fugler, småpattedyr og insekter på bakken og i trærne. Linsangene har i likhet med kattedyrene skarpe klør som kan trekkes inn.

Også en annen art, *Poiana richardsonii*, går under navnet afrikansk linsang, men den er ikke spesielt nært beslektet med linsanger. Den tilhører derimot gruppen med snikekatter.

Båndlinsangen forekommer i Thailand, Vest-Malaysia og Indonesia, samt på øyene Java, Sumatra og Borneo. Den har lys gul pels med fem brede, tversgående mørke bånd på ryggen og brede mørke halsstriper og små avlange flekker og striper langs flankene. Halen har 7–8 mørke ringer og sort haletipp. Båndlinsangen blir omkring 40 cm lang og har en hale på cirka 34 cm. Vekten er i snitt 700 gram.

Flekklinsangen forekommer fra India (Assam) til Vietnam, spesielt i skogene i det sentrale og østre Himalaya. Den har lys gul pels med mørke flekker på forkroppen og striper på halsen. Halen har 8–9 mørke ringer, avbrutt av lysere ringer. Flekklinsangen blir omkring 38-41 cm lang og har en hale på cirka 33-35 cm. Vekten er i snitt 595 gram. 

## Inndeling
Inndelingen følger Handbook of the Mammals of the World - Volum 1: Carnivores.

* Carnivora, rovpattedyr
** Feloidea, kattelignende rovpattedyr
*** Prionodontidae
**** *[[Linsanger|Prionodon]]*
***** *[[båndlinsang|*P. linsang*]]*, båndlinsang
***** *[[flekklinsang|*P. pardicolor*]]*, flekklinsang

De to artene er begge endemiske for Sørøst-Asia. 

## Referanser




## Eksterne lenker
*
Mohamed Kader

**Mohamed Abdel Kader Coubadja Touré** (født 8. april 1979 i Sokodé) er en togolesisk fotballspiller som for øyeblikket spiller for Ajman Club i De forente arabiske emirater. Tidligere har han blant annet spilt for italienske AC Parma, franske En Avant Guingamp og sveitsiske Servette FC.

## Referanser


## Eksterne lenker
*
Kattelignende rovpattedyr

* afrikansk palmeruller
* Barbourofelidae†
* falske sabeltannkatter†
* gassiske snikekatter
* hyener
* kattedyr
* linsanger
* manguster
* Percrocutidae†
* snikekatter
* Stenoplesictidae†

**Kattelignende rovpattedyr** (Feliformia) er en av to underordener med rovpattedyr (Carnivora), ved siden av hundelignende rovpattedyr (Caniformia). Gruppen deles videre inn i elleve familiegrupper, hvorav sju eksisterende og fire er utdødde. Alle arter lever primært terrestrisk.

Gruppen oppsto da de tidlige rovpattedyrene for omkring 42 millioner år siden begynte å dele seg i to distinkte grener: Feliformia og Caniformia. Artene som dannet grunnlag for de kattelignende rovpattedyrene var typisk skogsdyr som smygjaktet på byttet, mens artene som dannet grunnlag for de hundelignende rovpattedyrene var mer mobile og typisk opportunistiske i levesettet.

Kattelignende rovpattedyr er ofte svært hurtige og jakter typisk byttedyr med en kombinasjon av usynlighet og lynangrep, ofte kalt smygjakt. Alle artene i denne gruppen mangler stamina, kanskje med et visst unntak for hyener (Hyaenidae).

## Systematikk og evolusjonært slektskap
Det er flere grupper som stikker seg ut som naturlige familier blant de katteliknende rovdyrene. Kattedyr og hyener er to kjente eksempler. De mer generelle primitive formene er gjerne samlet halvkatter, men dette er en parafyletisk gruppe som de mer spesialiserte familiene stammer fra. I nyere systematikk er mange av halvkattene samlet i snikekattfamilien, som er halvkattene i snever forstand. De øvrige halvkattene har enten fått egne familier (slik som mungoer), eller er foreløpig uten familie.

Det faktiske slaktskapsforholdet til de katteliknende rovdyrene er fortsatt under kartlegging. Under vises et stamtre etter *Wesley-Hunt og Flynn*, 2005.

## Referanser




## Eksterne lenker
*
Hundelignende rovpattedyr

* Bjørnehunder †
* Hundefamilien
* Bjørnelignende rovpattedyr
 
**Hundelignende rovpattedyr** (Caniformia) er en av to underordener med rovpattedyr (Carnivora), ved siden av kattelignende rovpattedyr (Feliformia). Gruppen deles videre inn i flere familiegrupper, hvorav ni eksisterende og tre utdødde. Artene i denne gruppen er både terrestriske, limniske og marine.

Gruppen oppsto da de tidlige rovpattedyrene (miacider) for omkring 42 millioner år siden begynte å dele seg i to distinkte grener: Feliformia og Caniformia. Artene som dannet grunnlag for de katteelignende rovpattedyrene var typisk skogsdyr som smygjaktet på byttet, mens artene som dannet grunnlag for de hundelignende rovpattedyrene var mer mobile og typisk opportunistiske i levesettet. Dette var gjerne dyr med god utholdenhet, som i stor grad fanger bytte ved å løpe etter det, ikke ved å snike seg innpå slik mange andre rovdyr gjør.

## Evolusjonært slektskap
:Etter *Wesley-Hunt og Flynn*, 2005.

 **Caniformia** (hundelignende rovpattedyr)
      |--+-- Canidae (hundefamilien)
      |  |----- Vulpini (revelignende canider)
      |  `----- Canini (hundelignende canider)
      `--+-- Arctoidea (bjørnelignende rovpattedyr)
         |----- Ursidae (bjørner)
         |--+-- Pinnipedimorpha (seler)
         |  `--+-- Phocidae (hårseler)
         |     |----- Otariidae (øreseler)
         |     `----- Odobenidae (hvalross)
         `--+-- Musteloidea (mårlignende rovpattedyr)
            `--+-- Ailuridae (gyldenpandaer)
               `--+-- Mephitidae (stinkdyr)
                  |----- Procyonidae (halvbjørner)
                  `----- Mustelidae (mårfamilien)

## Referanser


## Eksterne lenker
*
Afrikansk palmeruller

**Afrikansk palmeruller** (*Nandinia binotata*) er eneste art i slekten ***Nandinia***, som igjen er eneste slekt i familien **Nandiniidae**. Dette er et lite, kattelignende rovpattedyr som er stedegen for Afrika. 

## Inndeling
Inndelingen følger Handbook of the Mammals of the World - Volum 1: Carnivores.

* Carnivora, rovpattedyr
** Feloidea, kattelignende rovpattedyr
*** Nandiniidae
**** *[[afrikansk palmeruller|Nandinia]]*
***** *[[afrikansk palmeruller|N. binotata]]*, afrikansk palmeruller

Selv om navnet på arten er afrikansk palmeruller og den ligner på snikekatter, så er den ikke nærmere beslektet med palmerullere og andre snikekatter, enn med hyener og kattedyr. Sannsynligvis er afrikanske palmerulleren en søsterart til alle resterende kattelignende rovpattedyr.

## Biologi
Afrikansk palmeruller er et lite, langstrakt rovpattedyr som minner mye om en kortlemmet, prikket tamkatt av beskjeden størrelse. Halen er imidlertid nesten like lang som hodet og kroppen tilsammen. Hodet er dessuten ganske lite i forhold til kroppen. Voksne individer veier typisk 1,7–2,1 kg.

Arten trives i tropisk klima med tropisk regnskog eller tropisk lauvfellende skog. Den regnes som omnivor.

## Referanser




## Eksterne lenker
*
Lyngdal kirke (Vest-Agder)

**Lyngdal kirke** ble bygd i 1848 etter tegninger av Gabriel Kirsebom Kielland. Den er bygget som en korskirke med 800 plasser. Kirken ligger ved fylkesvei 43 i Lyngdal kommune, strategisk plassert midt mellom elvene Lygna og Litleåna.

Ca ti meter nord for kirkens plassering i dag lå det en steinkirke fra middelalderen. Denne ble revet i 1847, men bak kirken ligger fortsatt sju store gravhauger som man regner med stammer fra eldre jernalder og vikingtid.

Kirken ligger i Lister og Mandal prosti, Agder og Telemark bispedømme, hvor den er prostikirke.

## Referanser


## Kilder
* 
* 
* Oldtidsmiljøet ved Lyngdal kirke – Fylkesarkeolog Frans-Arne Stylegar.

## Eksterne lenker
* 
* Lyngdal kirkelige fellesråd
Fotballklubben Herøy/Dønna

**Fotballklubben Herøy/Dønna** (stiftet i februar 2007) er en fotballklubb fra Herøy og Dønna i Nordland. Klubben ble startet som et samarbeidsprosjekt mellom Herøy IL og Dønna IL allerede tilbake i 1999. Klubben lå sju år på rad i 3. divisjon, før de rykket ned til 4. divisjon i 2010.

## Tabell

## Historie
Med samarbeidsprosjektet som startet i 1999, med to guttespillere fra Dønna IL spilte på Herøy IL, da Herøy ikke hadde nok spillere til eget guttelag. Samme år stilte ikke Dønna IL noe seniorlag i serien og i tillegg hadde Herøy gitt opp tidligere med å stille lag. Så høsten 2000 ble klubbene enige om å stille et seniorlag fra og med sesongen 2001 under navnet Dønna IL og et juniorlag under navnet Herøy IL, men med spillere fra begge klubber. Sesongen 2003 rykket seniorlaget opp til 4. divisjon.

Som en konsekvens av Fotballforbundets krav/lover så måtte det være en frittstående klubb og ikke en samarbeidsklubb, slik at de blant annet kunne delta i NM i fotball. Slik at klubben offisielt ble stiftet i 2007.

## Kjente spillere
* Håvard Solem – Tidligere Strindheim Fotball
* Leif Magne Paulsen – nå Steigen SPK.
* Glenn André Pedersen – Tidligere Bodø/Glimt nå Fyllingen Fotball.
* Christer Anfindsen (keeper – kaptein på NFK) – nå Mo IL 
* Alf Torbjørn "Affe" Westin (toppscorer )
* Steffen Mathisen – Tidligere Drevja IL
* Stig Edvardsen – Tidligere SIL
* Morten Berre - Tidligere Vålerenga

## Eksterne lenker
* 
* Norges Fotballforbund: FK Herøy/Dønna
Mårlignende rovpattedyr

* gyldenpandafamilien
* halvbjørnfamilien
* mårfamilien
* stinkdyrfamilien

**Mårlignende rovpattedyr** eller **mustelider** (Musteloidea) er en gruppe med bjørnelignende rovpattedyr (Arctoidea) som inkluderer cirka 85 små til mellomstore arter, fordelt i fire familiegrupper med tilsammen cirka 33 slekter. I tillegg inkluderer gruppen cirka 400 utdødde arter, som alle har blitt beskrevet.

## Biologi
Mårlignende rovpattedyr er små til mellomstore i størrelse. Gruppen karakteriseres av et spesielt stort artsmangfold og et like imponerende økologisk og fenotypisk mangfold, som ofte tilskrives to adaptive radieringer som sammenfaller med to store klimahendelser; klimaovergangen mellom eocen og oligocen, og klimaovergangen omkring midtre miocen.

## Taksonomi
Gyldenpandaer (Ailuridae) ble ganske nylig flyttet til sin egen familiegruppe, etter at forskning med DNA oppdaget at rødpanda ikke kunne klassifiseres i bjørnefamilien (Ursidae), slik man trodde tidligere. Det samme gjelder også for stinkdyrfamilien (Mephitidae), som tidligere ble regnet til mårfamilien (Mustelidae). En stor studie fra 2018 viser dessuten, at gyldenpandaer og stinkdyr er søstre.

## Fylogeni
Fylogenien under viser gruppens nærmeste slektninger og er i hovedsak i henhold til Wesley-Hunt & Flynn (2005), men med justeringer av Law, Slater & Mehta (2018).

## Referanser




## Eksterne lenker
*
Lyngdal kirke (Buskerud)

**Lyngdal kirke** ble reist som en laftet langkirke i Lyngdal mot slutten av 1690-årene og sto ferdig i 1699, men den ble ikke innviet før 30. april i 1701.

På 1590-tallet sto Kamperstadt kapell på gården Kampestad, så man regner med at kirken som ble reist i 1690-årene står omtrent som samme sted som kapellet sto. Kapellet var mest sannsynlig et middelaldersk stavbygg som ble revet da kirken ble reist. Jens Nilssøn nevner dette kapellet på sin ferd i 1595 som «*...derfra 1 pilskud ligger it lidet tre kapell heder Kamperstadt der vdj giøris ingen tienniste*...» på side 358 i «*[[s:Visitatio in Telemarchis, ao 1595|Visitatio in Telemarchis, ao 1595]]*».

Lyngdal kirke ligger i Flesberg kommune i Buskerud. I 1730-årene ble kirken utvidet og koret og østveggen i det gamle skipet revet, og skipet ble innlemmet som vestre del av en ny korskirke. Kirken inngår i Flesberg kirkelige fellesråd og eies av Lyngdal menighet i Kongsberg prosti.

Kirken ble restaurert i 1735 og 1862. Deler av inventaret stammer fra den forrige Kongsberg kirke II (1631–1765). Dette gjelder blant annet altertavlen, malt av Adam van Breen (1633), og dekorerte takbord i kirkens sakristi. Vegger og himling har dekorasjoner fra flere perioder, hvorav de eldste er fra 1697.

Adkomst til stedet er via Fv63 og Fv134.

## Se også
* Flesberg stavkirke
* Svene kirke

## Referanser




## Litteratur
* 
* 
* 

## Eksterne lenker
* Sigrid og Håkon Christie: Lyngdal kirke i «Norges kirker»
* Tone Marie Olstad: Konserveringsarbeid i Lyngdal kirke (Norsk institutt for kulturminneforskning, 1995; på Bohylla.no)
* 
*
Gimsøy kirke (Vågan)

**Gimsøy kirke** ligger på Sand på Gimsøya i Vågan kommune i Nordland. Kirka er ei langkirke i tre. Den ble innviet 18. oktober 1876 og har 300 plasser. Kirka er, bardunert fast i bakken for å sikre mot sterke vindkast fra fjellet. Kirka ble reparert etter storm i 1887 og 1906, og også reparert i 1954–55. Kirke på Gimsøy er første gang nevnt av Aslak Bolt i 1432, og dagens kirke er i alle fall den tredje på øya, om ikke den fjerde. Fram til år 1800 var Vinje kirkested, men det året ble det besluttet å flytte kirkestedet til Gimsøysand. 

I 2014 ble det gjort en rekke utbedringer på Gimsøy kirke. Det ble finansiert gjennom testamentet til en kvinne fra Brenna som døde i Mo i Rana uten livsarvinger. Selv om Brenna hører til Strauman kirke, så gjorde bygda ikke det da denne kvinnen vokste opp. Strauman-området var en del av Gimsøy menighet frem til Strauman kirke ble vigslet 1984. Kvinnen ble døpt og konfirmert i Gimsøy kirke og testamenterte hele arven sin til kirken. Det førte til at menighetsrådet fikk midler til å gjøre en rekke nødvendige utbedringer som først og fremst bedret brannsikkerheten i kirken. Det elektriske anlegget ble oppgradert og det ble installert moderne sikringsskap med automatsikringer og jordfeilbrytere. Ovner ble erstattet med varmepumper for oppvarming og et moderne brannvarslingssystem ble installert i hele kirken. I tillegg ble hele kirken malt utvendig og det ble gjort utbedringer av uteområdet.

## Referanser


## Kilder
* 
*
Strandlandet kirke

**Strandlandet kirke** ligger i Laukvik i Vågan kommune i Nordland. Kirka er ei langkirke i tre. Den ble bygd mellom 1936 og 1938 og har 250 plasser. Arkitekt for kirka var Sverre Pettersen.

## Andre kirker i Vågan
*Digermulen kirke
*Gimsøy kirke
*Henningsvær kirke
*Sildpollnes kirke
*Svolvær kirke
*Vågan kirke

## Referanser


## Eksterne lenker
* 
*
Stefán Gíslason

**Stefán Gíslason** (født 1980) er en islandsk fotballtrener og tidligere fotballspiller, som er hovedtrener for Vindbjart. Som junior var han en periode i , før han kom til Norge og  i 1999. Etter tre sesonger i Drammensklubben dro han videre til Østerrike, deretter hjem til Island.

Islendingen kom til Lyn fra Keflavik foran 2005–sesongen. I løpet av sine to og et halvt år i Lyn har Gislason spilt 80 obligatoriske kamper og scoret 14 mål for Lyn. Målene som han kanskje huskes best for, var vinnermålet mot Rosenborg i 2005, den sene utligningen mot Lillestrøm i 2006 og hans hat–trick hjemme mot Brann i 2007.

Sommeren 2007, et halvt år før kontrakten hans gikk ut, valgte han å skrive under for Brøndby.

I mars 2010 ble Gíslason hentet på lån til Viking FK, ettersom at skadesituasjonen på midtbanen gjorde situasjonen vanskelig for klubben.

I mars 2011 ble han hentet til Lillestrøm SK. 

## Karriere

## Referanser


## Eksterne lenker
* 
* Profil på National Fotball Teams
* Profil på lynfotball.net
Digermulen kirke

**Digermulen kirke** ligger i Digermulen i Vågan kommune i Nordland. Kirka er ei åttekantet kirke i betong. Den ble innviet 24. juni 1951 og har 250 plasser. Arkitekter var Melchior Wiel Nygaard og Torstein Schyberg. Digermulen ligger på Hinnøya helt sør ved Raftsundet. På kirkegården er det 10 omkomne etter "brudeforliset" i 1920. Det var ikke kirke på stedet tidligere og innbyggerne sognet til Vågan kirke i Kabelvåg.

Den første tidfestede ideen om å få bygd ei kirke i Austre Vågan ble framsatt i 1900. David Eilertsen tok da på vegne av innbyggerne i Austra Vågan spørsmålet om egen kirke og 64 innbyggere signerte brev til kommunen. Vågan kommune hadde imidlertid dårlig økonomi, og det gikk lang tid før ideen ble realisert. 

I november 1941 ga professor Ewald Bosse og hans kone 30 000 kroner til bygging av ei lita kirke et sted i Hålogaland. Biskop Wollert Krohn-Hansen i Hålogaland bispedømme ble enig med prost Kristen Skjeseth i Vågan om å bruke pengene til å bygge ei kirke i Digermulen. Skjeseth var på den tiden internert på Grini. Regjeringen vedtok i desember 1949 at det kunne oppføres kirke. Byggingen av kirka kom ikke i gang før i juli 1950. Byggekostnadene var 179.500 kroner.

## Referanser


## Kilder
*Kirken i Vågan: Digermulen kirke
* Brun, Håkon: «Digermulen kirke 50 år», publisert i Vågan Historielags *Årbok for Vågan* 2001, s. 129-135
*
National Trust for Scotlands eiendommer

**National Trust for Scotlands eiendommer** er over 120 eiendommer i Skottland, omfattende historiske bygninger og steder, hager og natureiendommer, som eies av National Trust for Scotland. Organisasjonen arbeider for å bevare Skottlands kulturelle og naturmessige arv.

## Aberdeen og Grampian

*Castle Fraser, hage og herregård
*Craigievar Castle
*Crathes Castle, hage og herregård
*Drum Castle, hage og herregård
*Fyvie Castle
*Haddo House
*Leith Hall, hage og herregård
*Mar Lodge, herregård
*Pitmedden Garden

## Angus
*Angus Folk Museum
*Barry Water Mill
*Camera Obscura
*Finavon Doocot
*House of Dun og Montrose Basin Nature Reserve
*J.M. Barries fødested

## Argyll, Bute and Loch Lomond
*Arduaine Garden
*Ben Lomond
*Bucinch og Ceardach
*Crarae Garden
*Geilston Garden
*Hill House
*Tighnabruaich utsiktspunkt

## Ayrshire og Arran
*Bachelor's Club
*Brodick Castle, hage og parkanlegg
*Culzean Castle og slottsparken
*Goatfell
*Souter Johnnie's Cottage

## Central Scotland
*Alloa Tower
*Bannockburn
*Ben Lawers naturreservat
*Cunninghame Graham Memorial
*Dollar Glen
*Menstrie Castle
*Moirlanich Longhouse
*Dunmore Pineapple

## Dumfries and Galloway
*Broughton House og hagen
*Bruce's Stone
*Grey Mare's Tail naturreservat
*Murray Isles
*Rockcliffe
*Threave
*Venniehill

## Edinburgh og Lothian
*Caiy Stane
*Gladstone’s Land
*House of the Binns
*Inveresk Lodge, hage
*Malleny Garden
*Newhailes
*Charlotte Square 28
*Preston Mill & Phantassie Doocot
*The Georgian House

## Fife
*Balmerino Abbey
*Falkland Palace, hagen og gammel befestning
*Hill of Tarvit Mansionhouse og hagen
*Kellie Castle og slottshagen
*Culross

## Greater Glasgow and the Clyde Valley
*Black Hill
*Cameronians' Regimental Memorial
*David Livingstone Museum
*Greenbank Garden
*Holmwood House
*Hutchesons' Hall
*Kittochside, museum for skotsk landsbyliv
*Pollok House
*Tenement House
*Weaver's Cottage

## Inverness, Nairn, Moray & The Black Isle
*Boath Doocot
*Brodie Castle
*Culloden
*Miller House og Hugh Miller's Cottage

## Lochaber
*Glencoe og Dalness
*Glenfinnan Monument

## Northern Islands
*Fair Isle
*Unst & Yell

## Perthshire
*Branklyn Garden
*Craigower
*Dunkeld
*Killiecrankie
*Linn of Tummel
*The Hermitage
*Thomas Carlyles fødested

## Ross-Shire
*Balmacara Estate og Lochalsh Woodland Garden
*Corrieshalloch Gorge naturreservat
*Falls of Glomach
*Inverewe Garden
*Kintail og Morvich
*Shieldaig Island
*Strome Castle
*Torridon
*West Affric

## Scottish Borders
*Harmony Garden
*Priorwood Garden og butikk for tørkede blomster
*Robert Smail's Printing Works
*St Abb's Head naturreservat

## West Coast Islands
*Burg
*Canna
*Iona
*Macquarie Mausoleum
*Mingulay, Berneray og Pabbay
*St Kilda (Verdensarvsted)
*Staffa

## Se også
* National Trust for Scotland
*National Trusts eiendommer i England
*National Trusts eiendommer i Wales
*National Trusts eiendommer i Nord-Irland

## Eksterne lenker
* National Trust for Scotland
* The National Trust (England, Wales og Nord-Irland)